

**"Мемлекеттік емес өртке қарсы қызметтерге қойылатын рұқсат беру талаптарын бекіту туралы" Қазақстан Республикасы Ішкі істер министрінің 2014 жылғы 7 қарашадағы № 783 бұйрығына өзгерістер енгізу туралы**

Қазақстан Республикасы Төтенше жағдайлар министрінің 2025 жылғы 18 тамыздағы № 333 бұйрығы. Қазақстан Республикасының Әділет министрлігінде 2025 жылғы 20 тамызда № 36648 болып тіркелді

      БҰЙЫРАМЫН:

      1. "Мемлекеттік емес өртке қарсы қызметтерге қойылатын рұқсат беру талаптарын бекіту туралы" Қазақстан Республикасы Ішкі істер министрінің 2014 жылғы 7 қарашадағы № 783 бұйрығына (Нормативтік құқықтық актілерді мемлекеттік тіркеу тізілімінде № 9942 болып тіркелген) мынадай өзгерістер енгізілсін:

      Бұйрықтың тақырыбы мынадай редакцияда жазылсын:

      "Кәсіби өртке қарсы қызметтерге қойылатын рұқсат беру талаптарын бекіту туралы";

      кіріспе мынадай редакцияда жазылсын:

      "Азаматтық қорғау туралы" Қазақстан Республикасы Заңының 12-бабының 1-тармағының 62) тармақшасына сәйкес БҰЙЫРАМЫН:";

      Бұйрықтың 1 тармағы мынадай редакцияда жазылсын:

      "1. Қоса берiлiп отырған Кәсіби өртке қарсы қызметтерге қойылатын рұқсат беру талаптары бекiтiлсiн.";

      көрсетілген бұйрықпен бекітілген мемлекеттік емес өртке қарсы қызметтерге қойылатын рұқсат беру талаптары осы бұйрықтың қосымшасына сәйкес жаңа редакцияда жазылсын.

      2. Қазақстан Республикасы Төтенше жағдайлар министрлігінің Өртке қарсы қызмет комитеті заңнамада белгіленген тәртіпте:

      1) осы бұйрықты Қазақстан Республикасы Әділет министрлігінде мемлекеттік тіркеуді;

      2) осы бұйрықты Қазақстан Республикасының Төтенше жағдайлар министрлігінің ресми интернет-ресурсына орналастыруды қамтамасыз етсін.

      3. Осы бұйрықтың орындалуын бақылау жетекшілік ететін Қазақстан Республикасы Төтенше жағдайлар вице-министріне жүктелсін.

      4. Осы бұйрық алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Қазақстан Республикасының*  *Төтенше жағдайлар министрі* | *Ч. Аринов* |

|  |  |
| --- | --- |
|  | Қазақстан Республикасының Төтенше жағдайлар министрі 2025 жылғы 18 тамыздағы № 333 Бұйрыққа қосымша Қазақстан Республикасы Ішкі істер министрінің 2014 жылғы 7 қарашадағы № 783 бұйрығымен бекітілген |

**Кәсіби өртке қарсы қызметтерге қойылатын рұқсат беру талаптары**

      1. Осы кәсіби өртке қарсы қызметтерге қойылатын рұқсат беру талаптары (бұдан әрі – рұқсат беру талаптары) кәсіби өртке қарсы қызметтердің Қазақстан Республикасының ұйымдарында, елді мекендері мен объектілерінде өрттердің алдын алу мен сөндіру, өртті сөндіруге байланысты авариялық-құтқару жұмыстарын жүргізу бойынша жұмыстарды орындауға кәсіби өртке қарсы қызметтердің сәйкестігін анықтау мақсатында әзірленген.

      2. Жолға шығатын өрт сөндіру техникасы бар кәсіби өртке қарсы қызметтерге мынадай рұқсат беру талаптары қойылады:

      1) осы рұқсат беру талаптарына 1-қосымшаға сәйкес нысан бойынша меншік құқығында не лизинг алушы ретінде лизинг арқылы сатып алынған, көлік құралын тіркеу туралы куәліктермен, автомобильді техникалық қарап тексерудің диагностикалық карталарымен және негізгі өрт сөндіру автомобильдерінің өрт сөндіруге дайындығын техникалық қарап тексеру актілерімен расталған кемінде екі өрт сөндіру автомобилінің болуы;

      2) жұмыскерлерді, өрт сөндіру-құтқару техникасын, жабдық пен жарақты орналастыру үшін меншік құқығында не өзге құқықта ғимараттың немесе үй-жайдың болуы;

      3) осы рұқсат беру талаптарына 2-қосымшаға сәйкес кәсіби өртке қарсы қызметтің бір жұмыскеріне арналған арнайы киім-кешек пен өртке қарсы жарақ тізбесі бойынша арнайы киім-кешекпен және өртке қарсы жарақтармен қамтамасыз етілген жұмыскерлердің кезекшілік ауысымға әр негізгі өрт сөндіру автомобиліне жүргізушіні қоса алғанда 1 бөлімше бастығы, 4 жұмыскер есебінен кемінде 17 адамның болуы;

      4) кәсіби өртке қарсы қызмет жұмыскерлерінің осы рұқсат беру талаптарына 3-қосымшада көрсетілген біліктілікке сәйкес келуі.

      3. Жолға шығатын өрт сөндіру техникасы жоқ кәсіби өртке қарсы қызметтерге мынадай рұқсат беру талаптары қойылады:

      1) жұмыскерлерді, өрт сөндіру-құтқару техникасын, жабдық пен жарақты орналастыру үшін меншік құқығында не өзге құқықта ғимараттың немесе үй-жайдың болуы;

      2) осы рұқсат беру талаптарына 2-қосымшаға сәйкес кәсіби өртке қарсы қызметтің бір жұмыскеріне арналған арнайы киім-кешек пен өртке қарсы жарақ тізбесі бойынша арнайы киім-кешекпен және өртке қарсы жарақтармен қамтамасыз етілген жұмыскерлердің кезекшілік ауысымға 1 бекет бастығы және 2 жұмыскер есебінен кемінде 9 адамның болуы;

      3) кәсіби өртке қарсы қызмет жұмыскерлерінің осы рұқсат беру талаптарына 3-қосымшада көрсетілген біліктілікке сәйкес келуі.

|  |  |
| --- | --- |
|  | Кәсіби өртке қарсы қызметтерге қойылатын рұқсат беру талаптарына 1-қосымша Нысан |

**Негізгі өрт сөндіру автомобилінің өрттерді сөндіруге дайындығын техникалық байқау актісі \***

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (КӨҚҚ атауы)

      Маркасы, моделі \_\_\_\_\_\_\_ шасси \_\_\_\_\_\_ шыққан жылы \_\_\_\_\_\_\_\_\_\_ \_\_\_\_\_\_\_\_\_

      тіркеу нөмірлік белгісі \_\_\_\_\_\_\_\_\_\_\_\_\_\_\_\_\_\_\_\_\_\_\_ иесі \_\_\_\_\_\_\_\_\_\_\_\_\_\_\_\_\_\_\_\_

      шасси\_\_\_\_\_\_\_\_\_\_\_\_\_\_\_ шанағы \_\_\_\_\_\_\_\_\_\_\_\_\_\_ қозғалтқышы \_\_\_\_\_\_\_\_\_\_\_\_\_

      1. № \_\_\_\_\_\_\_\_\_\_\_\_\_\_ автомобиль формулярының болуы және оны жүргізу,\_\_\_\_\_\_\_\_\_\_\_\_ № \_\_\_\_\_\_\_\_\_\_\_\_ көлік құралын тіркеу туралы куәлік, техникалық байқаудан өтуі туралы куәлік.

      2. Спидометр бойынша жүріп өткен жолы\_\_\_\_\_\_\_\_\_\_\_\_\_\_\_\_\_км.

      3. Автомобильдегі өрт-техникалық жабдық пен жарақтың тізімдемесі мен оның болуы:

|  |  |  |  |  |
| --- | --- | --- | --- | --- |
| **Р/с**  **№** | **Жабдық пен жарақтың атауы** | **Өлшем бірлігі** | **Саны** | **Болуы (бар/жоқ)** |
| 1 | 2 | 3 | 4 | 5 |
| 1 | Ұзындығы 4 м диаметрі 125 мм сорғыш түтік | дана | 2 |  |
| 2 | Ұзындығы 4 м диаметрі 75 мм сорғыш түтік | дана | 2 |  |
| 3 | Диаметрі 77 мм, гидранттан жұмыс істеуге арналған тегеурінді түтік | дана | 2 |  |
| 4 | Ұзындығы 20 м диаметрі 77 мм тегеурінді түтік | дана | 6 |  |
| 5 | Ұзындығы 20 м диаметрі 66 мм тегеурінді түтік | дана | 10 |  |
| 6 | Ұзындығы 20 м диаметрі 51 мм тегеурінді түтік | дана | 6 |  |
| 7 | Ұзындығы 4 м диаметрі 30 мм сорғыш түтік | дана | 1 |  |
| 8 | Ұзындығы 12 м жібі бар СВ-125 сорғыш түтікке арналған тор | дана | 1 |  |
| 9 | РТ – 70 (РТ – 80) 3 жүрісті тармақталу | дана | 2 |  |
| 10 | Бітеуіші бар ВС-125 түтікке су жинағыш | дана | 1 |  |
| 11 | Гидранттарды ашуға арналған жалғайтын кілттер | дана | 1 |  |
| 12 | Газ түтіннен қорғау қызметінің бағыттаушы арқаны | дана | 1 |  |
| 13 | 70х50 жалғамалы өтпелі бастиек | дана | 2 |  |
| 14 | 80х50 жалғамалы өтпелі бастиек | дана | 2 |  |
| 15 | 80х70 жалғамалы өтпелі бастиек | дана | 2 |  |
| 16 | Түтік бекіткіш | дана | 4 |  |
| 17 | Түтік қысқыштар | дана | 4 |  |
| 18 | Өрт колонкасы | дана | 1 |  |
| 19 | К-150 сорғыш түтіктерді қосуға арналған кілттер | дана | 2 |  |
| 20 | К-80 тегеурінді түтіктерді қосуға арналған кілттер | дана | 2 |  |
| 21 | Гидранттардың қақпақтарын ашуға арналған кілттер | дана | 1 |  |
| 22 | Г-600 гидроэлеваторы | дана | 1 |  |
| 23 | РСК – 50 оқпаны | дана | 4 |  |
| 24 | РСА оқпаны | дана | 2 |  |
| 25 | РС –70 оқпаны | дана | 2 |  |
| 26 | СВП-4 ауа-көбікті оқпаны | дана | 2 |  |
| 27 | Тасымалданатын лафетті оқпан | дана | 1 |  |
| 28 | ГПС-600 еселігі орташа көбік генераторы | дана | 2 |  |
| 29 | Үш иінді саты | дана | 1 |  |
| 30 | Шабуыл сатысы | дана | 1 |  |
| 31 | Таяқ-саты | дана | 1 |  |
| 32 | Ұзындығы 2,5 метрлік металл багор | дана | 1 |  |
| 33 | "Әмбебап" сүймен | дана | 1 |  |
| 34 | Ұста зілбалғасы | дана | 1 |  |
| 35 | Балташы балғасы | дана | 1 |  |
| 36 | Жалпақ күрек | дана | 1 |  |
| 37 | Ағаш қаптағы ағаш кесетін ара | дана | 1 |  |
| 38 | Арматура кесуге арналған қайшы | дана | 1 |  |
| 39 | Электр өткізгіштерді кесуге арналған аспаптар жиынтығы, оның ішінде: |  |  |  |
| диэлектрлік тұтқасы бар қайшы; | дана | 1 |  |
| диэлектрлік қолғап; | жұп | 1 |  |
| диэлектрлік боты; | жұп | 1 |  |
| диэлектрлік кілемше. | дана | 1 |  |
| 40 | Ұзындығы 30 м брезент қаптағы құтқару арқаны | дана | 1 |  |
| 41 | Өртте жұмыс істеуге арналған тыныс алу органдарын жеке қорғау құралдары (ұсынылады) | дана | 4 |  |
| 42 | Жылу шағылыстырғыш костюм | дана | 3 |  |
| 43 | Резеңке етік | жұп | 4 |  |
| 44 | Электрлік жеке шам | дана | 5 |  |
| 45 | Электрлік топтық шам | дана | 1 |  |
| 46 | Медициналық дәрі-дәрмек сөмкесі | жиынтық | 1 |  |
| 47 | ОУ-5 немесе ОП - 5 өрт сөндіргіш | дана | 1 |  |
| 48 | Қысқа сапты күрек | дана | 1 |  |
| 49 | Автомобильге техникалық қызмет көрсетуге арналған аспаптар жиынтығы | жиынтық | 1 |  |
| 50 | Автомобиль радиостанциясы | дана | 1 |  |
| 51 | Тасымал радиостанция | дана | 4 |  |
| 52 | Сигналдық-дауыс зорайтқыш құрылғы | дана | 1 |  |
| 53 | Домкрат 5 – 10 т | дана | 1 |  |

      4. Сигналдық дауыс зорайтқыш құрылғының, сиреналардың, жарқыл маяктардың жай-күйі

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (болуы және жарамдылығы)

      5. Радиостанциялардың жай-күйі\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (болуы және жарамдылығы)

      6. Өрт сөндіру автомобилінің өрт сорғышының, газ ағысы-вакуумды тетігінің және/немесе өзге де арнайы агрегаттарының (атауларын көрсете отырып) жай-күйі, атқарған жұмысы (мото-сағаттар)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (өрт сорғыштың өрт сөндіргіш құралдарын беру қабілеттігі, ашық су көзінен су алу және гидрант арқылы жұмыс істеу)

      7. Өрт сөндіру автомобилінің техникалық жай-күйі және өртте жауынгерлік іс-қимылдарды жүргізу кезіндегі жұмысқа қабілеттілігі бойынша жалпы қорытынды

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      Комиссия мүшелерінің қолдары:

      Комиссия төрағасы

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (бар болған жағдайда қолы, аты-жөні, тегі)

      Комиссия мүшелері

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (бар болған жағдайда қолы, аты-жөні, тегі)

      М.О.

      \*автомобильдің жай-күйін тексеру және осы актіні жасау кәсіби өртке қарсы қызметтің орналасқан жері бойынша азаматтық қорғау саласындағы уәкілетті органның аумақтық бөлімшесінің комиссиясына жүктеледі.

|  |  |
| --- | --- |
|  | Кәсіби өртке қарсы қызметтерге қойылатын рұқсат беру талаптарына 2-қосымша |

**Кәсіби өртке қарсы қызметтің бір жұмыскеріне арнайы киім-кешек пен өртке қарсы жарақтау тізбесі**

|  |  |  |  |
| --- | --- | --- | --- |
| **Р/с**  **№** | **Арнайы киім-кешек пен өртке қарсы жарақтың атауы** | **Өлшем бірлігі** | **Саны** |
| 1 | 2 | 3 | 4 |
| 1 | Өрт сөндірушінің жауынгерлік киімі | жиынтық | 1 |
| 2 | Дулығаның астынан киетiн бас киiм | дана | 1 |
| 3 | Бессаусақты қолғап | жұп | 1 |
| 4 | Білекті терi қолғап | жұп | 1 |
| 5 | Карабинi бар өрт сөндiрушiнiң құтқару белдiгi | дана | 1 |
| 6 | Өрт сөндіру каскасы (дулыға) | дана | 1 |
| 7 | Өрт сөндiрушiнiң етiгi | жұп | 1 |
| 8 | Өрт сөндірушінің балтасына арналған белдік қабы | дана | 1 |
| 9 | Резеңке етiк | жұп | 1 |

      Ескертпе:

      Кәсіби өртке қарсы қызмет қызметкерлері өндiрiстiк қызметтің ерекшеліктерін ескере отырып, осы нормалар бойынша арнайы киiм-кешекпен және өртке қарсы жарақтармен қамтамасыз етіледі.

|  |  |
| --- | --- |
|  | Кәсіби өртке қарсы қызметтерге қойылатын рұқсат беру талаптарына 3-қосымша |

**Кәсіби өртке қарсы қызмет қызметкерлерінің біліктілігі**

|  |  |
| --- | --- |
| **Лауазым атауы** | **Біліктілігі** |
| 1 | 2 |
| Қызмет (жасақ) бастығы және оның орынбасарлары, өрт сөндіру бөлімінің бастығы және оның орынбасарлары | Өрт қауіпсіздігі саласындағы жоғары техникалық білім немесе орта техникалық білім, мемлекеттік өртке қарсы қызмет органдарының басқару аппаратының немесе өрт сөндіру бөлімшелерінің басшы лауазымдарында кемінде 3 жыл жұмыс өтілі. |
| Өрт сөндіру бекетінің бастығы және оның орынбасары | Өрт қауіпсіздігі саласындағы жоғары техникалық білім немесе орта техникалық білім, өртке қарсы қызметтің басқару аппаратының немесе бөлімшелерінің лауазымдарында кемінде 1 жыл жұмыс өтілі\* |
| Қарауыл бастығы (ауысым бастығы) | Орта техникалық білім, өртке қарсы қызмет бөлімшелеріндегі лауазымдарда кемінде 1 жыл жұмыс өтілі\*, өрт қауіпсіздігі саласындағы мамандандырылған оқу орталығында арнайы даярлаудан өткен. |
| Өрттің алдын алу аға нұсқаушысы | Орта техникалық білім, өртке қарсы қызмет бөлімшелеріндегі лауазымдарда кемінде 1 жыл жұмыс өтілі\*, өрт қауіпсіздігі саласындағы мамандандырылған оқу орталығында арнайы даярлаудан өткен. |
| Өрттің алдын алу нұсқаушысы | Орта білім, өрт қауіпсіздігі саласындағы мамандандырылған оқу орталығында арнайы даярлаудан өткен. |
| Газ-түтіннен қорғау қызметінің шебері | Орта білім, өрт қауіпсіздігі саласындағы мамандандырылған оқу орталығында арнайы даярлаудан өткен және сығылған ауадағы аппараттарда жұмыс істеуге рұқсаты бар. |
| Бөлімше командирі | Орта білім, өртке қарсы қызмет бөлімшелеріндегі лауазымдарда кемінде 1 жыл жұмыс өтілі\*, өрт қауіпсіздігі саласындағы мамандандырылған оқу орталығында арнайы даярлаудан өткен. |
| Аға өрт сөндіруші, өрт сөндіруші | Орта білім, өрт қауіпсіздігі саласындағы мамандандырылған оқу орталығында арнайы даярлаудан өткен. |
| Өрт сөндіру автомобилінің жүргізушісі (аға жүргізуші) | Орта білім, "С" санатындағы жүргізуші куәлігі осы санат бойынша кемінде 1 жыл автомобиль жүргізу тәжірибесімен, өрт қауіпсіздігі саласындағы мамандандырылған оқу орталығында арнайы даярлаудан өткен. |
| Радиотелефонист (байланыс бекетінің диспетчері) | Орта білім, өрт қауіпсіздігі саласындағы мамандандырылған оқу орталығында арнайы даярлаудан өткен. |

      \*мемлекеттік өртке қарсы қызмет органдарындағы не кәсіби өртке қарсы қызмет жүйесіндегі жұмыс кезеңі өртке қарсы қызмет бөлімшелеріндегі жұмыс өтілі деп есептеледі.

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК